নিপা ভাইরাস নিয়ে নবান্নে জরুরি বৈঠক, কী কী সিদ্ধান্ত, দেখুন বিগ আপডেট

ওয়েবডেস্ক- নবান্নে (Nabanna) নিপা ভাইরাস (Nipah virus) নিয়ে জরুরি বৈঠক (Emergency Meeting) চলছে। বিশেষজ্ঞ চিকিৎসকদের নিয়ে বৈঠক বলে খবর। বৈঠকে নিপার রোধ প্রতিরোধের আরও কী কী পদক্ষেপ গ্রহণ করা যায় সেই নিয়ে বৈঠক। বিশেষজ্ঞ চিকিৎসকদের নিয়ে আলোচনা চলছে। বৈঠকে মুখ্যসচিব, স্বাস্থ্যসচিব সহ স্বাস্থ্য দফতরের আধিকারিকরা রয়েছেন । অযথা আতঙ্কিত না হওয়ার পরামর্শ।

কলকাতার খুব কাছেই বারাসতে নিপা ভাইরাসে আক্রান্ত দুই নার্স। দুজনের শরীরে নিপার জীবাণু পাওয়া গেছে। দুজনেই হাসপাতালে চিকিৎসাধীন। এর মধ্যে কাটোয়ার নার্সের অবস্থা অতি সংকটজনক, কোমায় চলে গিয়েছেন। অপরদিকে পূর্ব মেদিনীপুরের বাসিন্দা অপর নার্সের অবস্থাও আশঙ্কাজনক, ভেন্টিলেশনে রয়েছেন। দুজনেই হাসপাতালে শরীরে জ্বর নিয়ে ডিউটি করছিলেন।

আরও পড়ুন- বিগ ব্রেকিং: নিপা ভাইরাসে আক্রান্ত ২ নার্স, একজন কোমায়, অপরজন ভেন্টিলেশনে

জানা গেছে, কাটোয়ার নার্স প্রথমে শরীরে কিছু উপসর্গ দেখা দিলে গুসকরায় পরীক্ষা করান। অপরদিকে নিউটাউনে টিসিএসের সেন্টারে একটি পরীক্ষায় করার অপর। হৃদয়পুরে পেয়িং গেস্ট হিসেবে থাকতেন ওই দুই নার্স। ওই দুই জন নার্সের তিনজন রুমমেটও নার্স, তাদের ডিউটিতে আসতে নিষেধ করা হয়েছে। সেই সঙ্গে আক্রান্ত দুই নার্সের পরিবারকে আইসোলেশনে থাকার নির্দেশ দেওয়া হয়েছে।

স্বাস্থ্যভবন সূত্রে খবর, একটা সময় কেরলে নিপা ভাইরাস ছড়িয়ে পড়ে। এর পরে ২০০১ সালের জানুয়ারি –ফেব্রুয়ারি মাসে শিলিগুড়িতে ৬৬ জন আক্রান্ত হয়েছিলেন, এর মধ্যে মৃত্যু হয় ৪৫ জনের। আরও ২০০৭ এর এপ্রিলে নদিয়াতে আক্রান্ত পাঁচ জনের কাউকে বাঁচানো যায়নি।